Vi var en familie på 3 som bodde 5 netter i Adams leilighet, og er godt fornøyd med vårt besøk i Paris. Leiligheten er liten, men funksjonell, og passer bra om man kun trenger et sted å sove. Leiligheten har store vinduer inn mot bakgården, noe som ga godt med lys og en privat atmosfære. Vær oppmerksom på at det er en del støy i nabolaget på natten. Vil også nevne at det er røyket i leiligheten (står i reglene at man kan røyke i vinduet), greit å vite om man er sensitiv på røyklukt. Leilighetens beliggenhet er perfekt om man ønsker å besøke Montmartre-området, ingen problem å spasere til Sacré-Coeur. I tillegg er det gode kollektivforbindelser, enten med buss i gaten rett utenfor, eller metro linje 2 og 13 fra Place de Clichy et par minutters gange unna. Det er bakerier i umiddelbar nærhet der vi kjøpte ferske bakevarer til frokost hver dag. Rett ved siden av inngangsdøren til bygget ligger en liten dagligvarebutikk, og et par skritt ned gaten en ostebutikk. Takk for oss!